CELEX: 62010CA0093
Language: fi
Date: 2011-10-27 00:00:00
Title: Asia C-93/10: Unionin tuomioistuimen tuomio (kolmas jaosto) 27.10.2011 (Bundesfinanzhofin (Saksa) esittämä ennakkoratkaisupyyntö) — Finanzamt Essen-NordOst v. GFKL Financial Services AG (Kuudes arvonlisäverodirektiivi — 2 artiklan 1 alakohta ja 4 artikla — Soveltamisala — Vastikkeellisten palvelujen suorittamisen ja taloudellisen toiminnan käsitteet — Maksamatta jääneiden saamisten myynti — Näiden saamisten nimellisarvoa alempi myyntihinta — Ostaja ottaa vastatakseen kyseisten saamisten perimisestä ja luottoriskistä)

17.12.2011   
            
            
               FI
            
            
               Euroopan unionin virallinen lehti
            
            
               C 370/12
            
         Unionin tuomioistuimen tuomio (kolmas jaosto) 27.10.2011 (Bundesfinanzhofin (Saksa) esittämä ennakkoratkaisupyyntö) — Finanzamt Essen-NordOst v. GFKL Financial Services AG
   (Asia C-93/10) (1)
   
   (Kuudes arvonlisäverodirektiivi - 2 artiklan 1 alakohta ja 4 artikla - Soveltamisala - Vastikkeellisten palvelujen suorittamisen ja taloudellisen toiminnan käsitteet - Maksamatta jääneiden saamisten myynti - Näiden saamisten nimellisarvoa alempi myyntihinta - Ostaja ottaa vastatakseen kyseisten saamisten perimisestä ja luottoriskistä)
   2011/C 370/17
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesfinanzhof
   
      Pääasian asianosaiset
   
   
      Kantaja: Finanzamt Essen-NordOst
   
      Vastaaja: GFKL Financial Services AG
   
      Oikeudenkäynnin kohde
   
   Ennakkoratkaisupyyntö — Bundesfinanzhof — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 2 artiklan 1 alakohdan, 4 artiklan, 11 artiklan A kohdan 1 alakohdan a alakohdan ja 13 artiklan B kohdan d alakohdan 2 ja 3 alakohdan tulkinta — Vastikkeellisten palvelusuoritusten ja taloudellisen toiminnan käsite — Saamisten siirtäminen (factoring) — Riskisaamisten myyminen hinnalla, joka on laskettu velallisten maksulaiminlyönnin todennäköisyyden perusteella — Rahoitusyhtiö vastaa saamisten perimisestä ja luottoriskistä
   
      Tuomiolauselma
   
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 2 artiklan 1 alakohtaa ja 4 artiklaa on tulkittava siten, että toimija, joka ostaa omalla riskillään maksamatta jääneitä saamisia niiden nimellisarvoa alempaan hintaan, ei suorita kyseisen 2 artiklan 1 alakohdassa tarkoitettua vastikkeellista palvelua eikä harjoita tämän direktiivin soveltamisalaan kuuluvaa taloudellista toimintaa, jos kyseisten saamisten nimellisarvon ja näiden saamisten kauppahinnan välinen erotus ilmentää kyseisten saamisten todellista taloudellista arvoa niiden luovutushetkellä.
   
      (1)  EUVL C 134, 22.5.2010.